Pilotul thailandez Alexander Albon şi-a prelungit „pe mai mulţi ani” contractul cu echipa de de Formula 1™ Williams, pentru care concurează din 2022, a anunţat miercuri team-ul britanic, citat de AFP.
„Sunt foarte fericit să rămân la Williams şi să continui să lucrez cu o echipă atât de talentată şi devotată. Debutul sezonului a fost dificil, dar am realizat progrese semnificative de la sosirea mea. Este un proiect pe termen lung, în care cred cu putere şi vreau să joc un rol important”, a explicat pilotul în vârstă de 28 de ani.
Alexander Albon și-a prelungit contractul cu Williams!
Albon, născut la Londra, va disputa în acest weekend la Imola (Italia) al 50-lea său Mare Premiu alături de Williams. El a reuşit să termine de zece ori în Top 10, cel mai bun rezultat al său fiind două locuri şapte obţinute în 2023, în Canada şi la Monza, notează agerpres.ro.
Precedentul contract al lui Alexander Albon cu Williams urma să expire anul viitor.
„Suntem încântaţi să-l păstrăm pe Alex pe termen lung. Este foarte talentat, devotat, iar contribuţia sa tehnică este preţioasă în drumul pe care îl urmăm pentru recâştigarea competitivităţii. De la sosirea sa la Williams a arătat capacitatea sa de a fi performant sub presiune, iar prelungirea contractului său este importantă în proiectul nostru de a reveni în fruntea grilei”, a subliniat James Vowles, conducătorul echipei.
Anunțul vine înainte de Marele Premiu de Formula 1™ de la Imola, care va avea loc în perioada 17-19 mai, în AntenaPLAY, iar marea cursă va fi în direct şi pe Antena 1, duminică, de la ora 16:00.
Programul complet al Marelui Premiu de la Imola (17-19 mai, AntenaPLAY). Cursa e live pe Antena 1, duminică, de la ora 16:00
Iată programul complet al Marelui Premiu de la Imola, care va avea loc în perioada 17-19 mai, în AntenaPLAY. Pentru prima oară în acest sezon, „Marele Circ” vine în Europa, iar cu această ocazie vom asista şi la revenirea unui weekend clasic de F1, după ce ultimele două Grand Prix-uri au avut şi curse de sprint.
Formula 1 revine în Europa, iar prima cursă pe acest continent va avea loc la Imola, pe Autodromo Enzo e Dino Ferrari.
Vineri au loc primele două sesiuni de antrenamente. Prima va începe la ora 14:30, în timp ce a doua va începe la ora 18:00. Ambele vor putea fi urmărite LIVE în AntenaPLAY.
Ziua de sâmbătă începe cu a treia sesiune de antrenamente de la Imola, care va începe la ora 13:30. FP3 se va vedea LIVE în AntenaPLAY. De la ora 17:00 vor avea loc calificările Marelui Premiu de la Imola, care vor putea fi urmărite în direct pe Antena 3 CNN şi în AntenaPLAY.
Cursa de duminică va începe la ora 16:00 şi va putea fi urmărită pe Antena 1 şi în AntenaPLAY.
În urmă cu un an, Marele Premiu de la Imola a fost anulat, din cauza inundaţiilor care au avut loc în regiunea Emilia-Romagna.
Programul Marelui Premiu de la Imola:
Vineri, 17 mai:
- Ora 14:30: Prima sesiune de antrenamente (AntenaPLAY)
- Ora 18:00: A doua sesiune de antrenamente (AntenaPLAY)
Sâmbătă, 18 mai:
- Ora 13:30: A treia sesiune de antrenamente (AntenaPLAY)
- Ora 17:00: Calificările (Antena 3 CNN şi AntenaPLAY)
Duminică, 19 mai:
- Ora 16:00: Cursa (Antena 1 şi AntenaPLAY)